# Llista de roques metamòrfiques

En aquesta llista de roques metamòrfiques s'enumeren alfabèticament un total de 77 roques metamòrfiques, entre les quals n'hi ha tant generades a partir de metamorfisme de contacte com de regional; formades dins de totes les fàcies metamòrfiques i de diferents graus de metamorfisme o metasomatisme. A cada nom de roca s'afegeix una descripció sintètica, així com una imatge i els minerals que la formen. Les roques metamòrfiques són roques generades a partir de roques preexistents com a conseqüència d'un metamorfisme; els noms que poden rebre són els següents:
* Noms amb components: en aquest cas, el nom de la roca metamòrfica va acompanyat dels components característics d'aquesta roca (p.e. esquist de quars i mica).
* Noms específics: tenen connotacions molt específiques però no segueixen cap regla sistemàtica (p.e. gneis).
* A partir dels noms dels protòlits: s'afegeix el prefix meta- al nom de la roca que s'ha metamorfitzat (p.e. un conglomerat metamorfitzat dona lloc a un metaconglomerat).
En aquesta llista s'enumeren diferents noms específics de roques metamòrfiques. La llista no conté els noms a partir dels protòlits, ja que poden ser generats a partir d'afegir el prefix meta- a qualsevol roca sedimentària, ígnia o metamòrfica; tampoc conté els noms amb components, ja que aquests noms poden generar-se a partir de la resta de noms tot afegint els minerals característics.
* Índex A B C D E F G H I J K L M N O P Q R S T U V W X Y Z
* Referències • Enllaços externs • Bibliografia

## A

| Nom de la roca | Descripció | Minerals esencials | Minerals no esencials |
| Aceïta | L'aceïta és una roca metasomàtica alcalina de baixa temperatura, principalment composta de carbonat subsidiari i hematites. Com a mineral accessòri s'hi pot trobar apatita amb urani. | Carbonat, hematites | Apatita |
| Adinola | Roca metamòrfica de contacte, de gra fi, i d'aspecte finament bandat a conseqüència de l'alternança de capes grises, verdes o vermelloses. | Albita, quars | Actinolita, anatassa, clorita, epidota, moscovita, rútil, sericita |
| Agmatita | Les agmatites són migmatites amb estructura bretxosa. | Variables | |
| Albitita | Roca metasomàtica d'alta a mitja temperatura formada per una alteració sòdica intensa de diverses roques. No s'ha de confondre amb el granit d'albita (camp 2 del diagrama QAPF) que a vegades pot ser anomenat així. | Albita | |
| Amfibolita | L'amfibolita és una roca gneissosa o granofèlsica metamòrfica formada per amfíbol verd, negre o marró i plagiòclasi (incloent-hi l'albita) que representen més del 75% dels constituents de la roca. L'amfíbol representa més del 30% de minerals. El protòlit sol ser una roca basàltica o dolerítica. | Amfíbol, plagiòclasi | Grup de l'epidota, granat, biotita, clinopiroxè, escapolita, quars, titanita |
| Anatexita | Roca metamòrfica d'alt grau que presenta in situ, les evidències d'haver estat formada per anatèxia. | Variables | |
| Argil·lisita | Roca metasomàtica de baixa temperatura composta principalment d'argiles. També pot presentar silicats, carbonats i sulfurs de ferro. Es forma per alteració hidrotermal tant de roques ígnies com sedimentàries. | Argiles | Silicats, carbonats, sulfurs de ferro |
| Arterita | Un tipus de migmatita on les parts més fosques es troben injectades per vetes de material més clar (leucosomes). És una roca metamòrfica d'alt grau. | Variables | |

## B

| Nom de la roca | Descripció | Minerals esencials | Minerals no esencials |
| Beerbaquita | Roca metamòrfica de contacte d'alt grau de gra fi i granoblàstica. Es forma pel contacte d'un dic basàltic amb un magma o roca gabròica. | Plagiòclasi, òxids de ferro, piroxè | Amfíbol, biotita, olivina |
| Beresita | Roca metasomàtica de baixa temperatura caracteritzada per la presència de quars, sericita, ankerita i pirita resultant del reemplaçament de protòlits ignis i sedimentaris. | Ankerita, pirita, sericita, quars | |
| Boetonita | Roca metasomàtica composta principalment per òpal amb certes quantitats de cromita, marcasita i localment magnesita. | Calcedònia, òpal | Cromita, marcassita, magnetita |
| Bretxa hidrotermal | Les bretxes hidrotermals són roques metasomàtiques que presenten clasts irregulars cimentats per minerals majoritàriament hidrotermals. | Variables | |
| Buchita | Roca metamòrfica rara, compacta i vesicular de qualsevol composició que conté més d'un 20% de vidre en volum, produït per metamorfisme de contacte en ambients volcànics a subvolcànics o generat per metamorfisme de combustió. | Vidre | Feldespat potàssic, quars |

## C

| Nom de la roca | Descripció | Minerals esencials | Minerals no esencials |
| Cataclasita | Roca de falla cohesiva, amb esquistositat poc desenvolupada o sense o bé incohesiva caracteritzada per porfiroclasts angulosos i fragments lítics en una matriu de gra fi de composició similar. | Variables | |
| Charoitita | Roca metasomàtica potàssica molt rica en charoïta. Només s'ha descrit a la República de Sakha (Rússia). Es forma per la intrusió de les sienites del Massís de Murunskii en dipòsits calcàris alterats. | Canasita, charoïta, egirina, steaciyta, tinaksita | |
| Cloritolita | Roca metasomàtica monomineràlica composta essencialment de clorita. Es forma per metamorfisme hidrotermal i es troba en vetes. | Clorita | |
| Cokeïta | Coc format per metamorfisme de contacte de carbó o en focs subterrànis de dipòsits de carbó. | | |
| Cornubianita | Terme emprat inicialment per a anomenar roques bandades de gra fi a roques esquistoses compostes de quars, feldespat i mica generades per metamorfisme de contacte a partir de protòlits gneissics o esquistosos. També s'empra per a anomenar corneanes amb andalusita o de quars, mica i turmalina. | Variables | |
| Coronita | Nom emprat per a anomenar qualsevol roca amb presència de corones. | Variables | |
| Cosmoclorita | Piroxenita metamòrfica composta predominantment per cosmoclor. | Cosmoclor | |
| Cotícula | Roca metamòrfica de baix grau i de gra molt fi formada per espessartina en una matriu de mica blanca i quars submicroscòpic. | Espessartina, mica blanca | Quars |

## D

| Nom de la roca | Descripció | Minerals esencials | Minerals no esencials | Imatges |
| Diatexita | Tipus de migmatita on les parts fosques i clares formen estructures en schlieren i nebulítiques. | Variable | | |
| Dictionita | Tipus de migmatita amb una estructura reticular formada per un entramat de petites vetes. | Variable | | |

## E

| Nom de la roca | Descripció | Minerals esencials | Minerals no esencials |
| Eclogita | Roca metamòrfica d'alta pressió i temperatura composta per granat en més d'un 75% de volum (sovint per pirop o almandina magnèsica) i onfacita (clinopiroxè de Na-Ca-Al-Mg). Mentre que el quars, el rútil i la cianita són components habituals, la plagiòclasi no hi és mai present. | Granat, omfacita | Cianita, paragonita, ortopiroxè, rútil, quars |
| Eclogitoide | Roca metamòrfica que conté granat i omfacita però que no compleix tots els requisits per a ser classificada com a eclogita. | Granat, omfacita | |
| Epidosita | Roca metasomàtica de baixa a mitja temperatura, generalment formada per alteració de roques basàltiques però també d'altres roques ígnies bàsiques a àcides. Principalment formada per epidota, quars, clorita i amfíbol. | Epidota | Quars |
| Espilita | Roca metamòrfica de grau molt baix a baix. Es forma per l'alteració de roques volcàniques o subvolcàniques bàsiques a intermèdies en les quals el feldespat és principalment albita acompanyada de clorita, calcita, quars, epidota, prehnita i altres minerals de baixa temperatura. | Albita | Clorita, calcita, quars, epidota, prehnita |
| Esquist | Roca metamòrfica, amb textura esquistosa, fanerocristal·lina, derivada de lutites i grauvaques i, de vegades, de roques ígnies bàsiques, amb minerals laminars, aciculars o fibrosos visibles a ull nu, que li confereixen una fissilitat excel·lent. La composició mineralògica dels esquists és molt variable. | Variable | |
| Esquist blanc | Esquist d'alta temperatura i pressió. Presenta una coloració clara i conté cianita i talc. Aquestes roques representen roques alumíniques metamorfitzades sota condicions de fàcies eclogita. | Cianita, talc | |
| Esquist blau | Esquist d'alta temperatura i pressió de color blau a conseqüència de la presència d'amfíbol alcalí com ara glaucòfan o ferroglaucòfan. | glaucòfan, ferroglaucòfan | |
| Esquist verd | Esquist de color verd de metamorfisme baix a molt baix. El seu color prové de la presència de minerals com ara l'actinolita, la clorita o l'epidota. | Actinolita, clorita, epidota | |
| Estromatita | Tipus de migmatita amb capes regulars que poden tenir varies composicions i aspectes, com per exemple, l'alternança entre mesosoma i leucosoma. | Variable | |

## F

| Nom de la roca | Descripció | Minerals esencials | Minerals no esencials |
| Fenita | Roca metasomàtica d'alta temperatura caracteritzada per la presència de feldespat alcalí, amfíbol sòdic i piroxè sòdic. La nefelina, calcita i la biotita/flogopita poden estar-hi presents. La titanita i l'apatita poden ser accessòris. Les fenites es formen en aureoles de contacte. | Piroxè, feldespat, amfíbol | Calcita, nefelina, biotita, flogopita. Apatita i titanita com a accessòris. |
| Fil·lita | Roca metamòrfica de grau baix a molt baix i de gra fi a mitjà caracteritzada per una lluïssor brillant i una esquistositat ben desenvolupada a conseqüència de la disposició en paral·lel dels fil·losilicats. | Fil·losilicats | |
| Flebita | És una migmatita amb múltiples vetes; el terme no té connotacions genètiques, només descriptives. | Variable | |

## G

| Nom de la roca | Descripció | Minerals esencials | Minerals no esencials |
| Glaucofanita | Roca que conté més d'un 75% en volum de glaucòfan o ferroglaucòfan. El nom també es va emprar en el passat com a sinònim de gneis amb glaucòfan o conrneana o esquist amb glaucòfan. | glaucòfan, ferroglaucòfan | |
| Gneis | Roca metamòrfica de grau mig a alt que freqüentment presenta una estructura bandada de gra mig a groller amb una esquistositat poc desenvolupada. És una roca foliada formada per metamorfisme regional. | | |
| Granatita | Roca metamòrfica d'alta pressió i temperatura composta per més d'un 75% de granat en colum. El terme «eclogita» no pot aplicar-se en aquest cas. | Granat | |
| Granofelsita | Roca metamòrfica, granoblàstica i granular de gra mig a groller amb poca o sense foliació ni lineació. | | |
| Granulita | Roca metamòrfica d'alt grau en la qual els silicats són principalment no hidratats (p.e. feldespats, granats, piroxens…); s'hi pot trobar cordierita però no moscovita primària. Pot presentar estructura gnèisica i típicament granoblàstica. | Feldespat, cordierita | |
| Greisen | Roca metasomàtica de mitja temperatura caracteritzada per la presència de quars i mica blanca, freqüentment amb topazi, fluorita, turmalina i localment amb amazonita, ortòclasi, andalusita i diàspor. Poden presentar zonació. | Mica, quars | Amazonita, andalusita, diàspor, ortòclasi, fluorita, moscovita, topazi, turmalina, zinnwaldita. Cassiterita, molibdenita i wolframita com a accessòris |
| Gumberita | Roca metasomàtica de baixa a mitja temperatura composta de quars, ortòclasi i carbonat. Es forma per alteració de granodiorita o sienita i es troba estretament associada a vetes de tungstè-coure o urani-or. | Carbonat, ortosa, quars | Ankerita, dolomita, flogopita, scheelita. Bismutinita i molibdenita com a accessòris. |

## I

| Nom de la roca | Descripció | Minerals esencials | Minerals no esencials | Imatges |
| Impactita | Roca afectada per un o més impactes a gran velocitat resultants d'una o més col·lisions entre cossos planetaris. | Variables | | |

## J

| Nom de la roca | Descripció | Minerals esencials | Minerals no esencials | Imatges |
| Jade | Roca metamòrfica d'alt grau de negre verdós a blanc crema que s'empra com a roca ornamental o gemma. Es pot subdividir en la jadeitita (formada per jadeïta) i la nefrita (formada per amfíbols de la sèrie tremolita-actinolita). | Amfíbols (nefrita) i jadeïta (jadeitita) | Variables | |
| Jadeitita | Roca metamòrfica d'alt grau que es forma en fàcies d'esquists blaus. Es tracta d'una piroxenita metamòrfica formada gairebé totalment per jadeïta. Es troba en terrenys metamòrfics associada a ambients de subducció. | Jadeïta | | |

## L

| Nom de la roca | Descripció | Minerals esencials | Minerals no esencials | Imatges |
| Listvenita | Roca metasomàtica de baixa temperatura similar a la beresita però formada a partir de roques ultrabàsiques. | Carbonat, fucsita, pirita, quars | | |

## M

| Nom de la roca | Descripció | Minerals esencials |
| Marbre | Roca metacarbonatada cristal·lina amb més d'un 50% de minerals carbonatats. Freqüentment el protòlit és una calcària o dolomia. | Calcita, dolomita… |
| Metatexita | Varietat de migmatita amb leucosomes, mesosomes i melanosomes intercalats. | Variable |
| Migmatita | Roca metamòrfica bandada. Consisteix típicament de bandes fosques riques en minerals màfics i altres parts quarso-feldespàtiques. Les parts més fosques presenten característiques típiques de les roques metamòrfiques (p.e. típiques de gneis o amfibolites) mentre les clares tenen textura granítica. | Variable |
| Milonita | Roca de falla cohesiva caracteritzada per la reducció de la mida de gra i recristal·lització dinàmica. Típicament conté porfiroclasts arrodonits en forma de lent i fragments lítics de composició similar a la matriu. | Variable |

## N

| Nom de la roca | Descripció | Minerals esencials | Minerals no esencials | Imatges |
| Nebulita | Tipus de migmatita amb relictes de roques o estructures prexistents. | Variable | | |
| Nefrita | Roca metamòrfica d'alt grau que comprèn amfíbols massius microcristal·lins a criptocristal·lins de la serie tremolita-actinolita. La nefrita és una de les dues roques que entren dins del terme «jade» (l'altre és la jadeitita). Hi ha diferents varietats de nefrita. | Amfíbol | En quantitats menors a quantitats traça: diòpsid, grossulària, magnetita, cromita, grafit, apatita, rútil, pirita, datolita, vesubianita, prehnita, talc… | |

## O

| Nom de la roca | Descripció | Minerals esencials | Minerals no esencials |
| Oficarbonat | Roca formada per serpentina i carbonat; la serpentina es troba freqüentment fragmentada o bretxificada, en vetes i impregnada pel material carbonatat (calcita, dolomita o magnesita). Es forma per la serpentinització de roques ultramàfiques i la seva reacció amb solucions de CO₂. | Serpentines, carbonats | |
| Omfacitita | Roca metamòrfica d'alta temperatura composta de més d'un 75% en volum d'omfacita. En aquest cas no pot aplicar-se-li a la roca el terme «eclogita». | Omfacita | |
| Ortoamfibolita | Amfibolita formada a partir d'un protòlit igni. És una roca metamòrfica d'alt grau. | Amfíbol, plagiòclasi | Variable |
| Ortoesquist | Esquist format a partir d'un protòlit igni. | | |
| Ortogneiss | Gneiss format a partir d'un protòlit igni. | | |
| Ortogranofelsita | Granofelsita formada a partir d'un protòlit igni. | | |

## P

| Nom de la roca | Descripció | Minerals esencials |
| Para-amfibolita | Amfibolita formada a partir d'un protòlit sedimentàri. És una roca metamòrfica d'alt grau. | Amfíbol, palgiòclasi |
| Paraesquist | Roca metasedimentària amb textura esquistosa; esquist derivat a partir d'un protòlit sedimentàri. | Mica |
| Paragneiss | Roca metasedimentària amb textura gneissica; gneis format a partir d'un protòlit sedimentàri. | Feldespat, quars |
| Paragranofelsita | Roca metasedimentària amb textura granofèlsica. | |
| Paraquarsita | Quarsita formada a partir de metamorfisme de contacte. | Quars |
| Pissarra | Roca metamòrfica d'origen sedimentari de molt baix a baix grau, de textura granular fina i homogènia. Està constituïda per fragments únicament visibles amb lupa i presenta exfoliació en làmines. Pot contenir quantitats variables de quars, mica, minerals d'argila i feldespats. | |
| Propilita | Roca metasomàtica granofèlsica de baixa a mitja temperatura formada per l'alteració de roques volcàniques bàsiques. Les varietats de baixa temperatura presenten albita, calcita i clorita; les d'alta temperatuta presenten epidota, actinolita i biotita. | Variable segons temperatura, vegeu explicació. |

## Q

| Nom de la roca | Descripció | Minerals esencials | Minerals no esencials | Imatges |
| Quarsita secundària | Roca metasomàtica de baixa a mitja temperatura principalment composta de quars amb minerals d'alumini subsidiaris com ara pirofil·lita, diàspor, alunita i caolinita. Les quarsites secundàries estan associades a roques volcàniques i subvolcàniques de composició riolítica a andesítica. | Quars | Alunita, diàspor, pirofil·lita, caolinita. Dumortierita, fluorita i lazulita com aminerals accessòris. | |

## R

| Nom de la roca | Descripció | Minerals esencials | Minerals no esencials |
| Regòlit d'impacte | Fragments clàstics no consolidats generats per impacte. | Variable | |
| Roca calcosilicatada | Roca metamòrfica principalment composta de minerals calcosilicats, com ara diòpsid i wol·lastonita i contenint menys d'un 5% de volum de minerals carbonats (normalment dolomita o calcita). Es forma per metamorfisme de calcàries o dolomies impures. Relacionada amb els skarns. | Minerals calcosilicats | |
| Roca cremada | Terme general per a roques compactes, vesiculars o vítriques a roques holocristal·lines de diferents colors, produïdes per metamorfisme de combustió de roques sedimentàries preexistents. | Variable | |
| Roca de falla | Roca formada com a resultat d'una deformació en una zona de falla. | | |
| Roca de talc | Roca meta-ultramàfica rica en talc. | Talc | |
| Roca fosa d'impacte | Roca que ha sofert una fusió total com a conseqüència d'un impacte. | | |
| Roca fregida | Roca metamòrfica, compacta, vesicular o de tipus escòria de qualsevol composició però amb un contingut de vidre que oscil·la des de percentatges baixos fins a un màxim d'un 20% en volum. Es produeix per metamorfisme de contacte en ambients volcànics o subvolcànics o per metamorfisme de combustió. | Vidre | Quars, feldespat potàssic |
| Rodingita | Roca metasomàtica composta principalment per granats de la sèrie grossulària-andradita i piroxens càlcics. La vesuvianita, l'epidota i l'escapolita (juntament amb menes de ferro) són els accessoris característics. Generalment reemplaça dics o intrusions bàsiques. | Granats de la sèrie grossulària-andradita, piroxens càlcics | Vesuvianita, epidota, escapolita, magnetita |

## S

| Nom de la roca | Descripció | Minerals esencials | Minerals no esencials |
| Serpentinita | Roca meta-ígnia o metasomàtica composta per un o més minerals del grup de la serpentina, formada per serpentinització (hidratació i transformació metamòrfica) de roques ultramàfiques mantèliques. | Serpentines | |
| Skarn | Roca metasomàtica formada pel contacte entre una roca silicatada (o un magma) i una roca carbonatada. Consisteix principalment de silicats de calci, magnesi, ferro i/o manganès poc hidratats. | Silicats de Ca-Mg-Fe-Mn i altres minerals | Variable |
| Suevita | Bretxa d'impacte que conté clasts d'impacte i normals en una matriu clàstica del mateix tipus que les partícules foses cogenètiques. | Variable | |

## T

| Nom de la roca | Descripció | Minerals esencials | Minerals no esencials | Imatges |
| Tectita | Cossos vidriosos naturals de mida grava formats a partir de material expulsat durant impactes de gran potència com ara impactes meteorítics. Tenen composicions variables. | Vidre | | |

## U

| Nom de la roca | Descripció | Minerals esencials | Minerals no esencials | Imatges |
| Unakita | Roca metasomàtica de baixa a mitja temperatura formada habitualment per l'alteració de roques granítiques. Principalment composta d'epidota, feldespat potàssic i quars. | Epidota, feldespat potàssic | Quars | |

## V

| Nom de la roca | Descripció | Minerals esencials | Minerals no esencials | Imatges |
| Venita | Tipus de migmatita en la qual el material dels leucosomes prové de la roca parental. | Variables | | |

## Z

| Nom de la roca | Descripció | Minerals esencials | Minerals no esencials | Imatges |
| Zoisitita | Roca metamòrfica d'alt grau composta principalment per zoisita. | Zoisita | | |

## Vegeu també

* Llista de roques ígnies
* Llista de roques sedimentàries

## Referències

* 1 2 3 Schmit (et al.,), Rolf «Recommendations by the IUGS Subcommission on the Systematics of Metamorphic Rocks». BGS, pàg. 10.
* ↑ «Aceite: Aceite mineral information and data.» (en anglès). Mindat. [Consulta: 28 octubre 2017].
* ↑ «Adinole: Adinole mineral information and data.» (en anglès). Mindat. [Consulta: 28 octubre 2017].
* ↑ «Agmatite: Agmatite mineral information and data.» (en anglès). Mindat. [Consulta: 28 octubre 2017].
* ↑ «Albitite: Albitite mineral information and data.» (en anglès). Mindat. [Consulta: 28 octubre 2017].
* ↑ «Amphibolite: Amphibolite mineral information and data.» (en anglès). Mindat. [Consulta: 28 octubre 2017].
* ↑ «Anatexite: Anatexite mineral information and data.» (en anglès). Mindat. [Consulta: 28 octubre 2017].
* ↑ «Argillisite: Argillisite mineral information and data.» (en anglès). Mindat. [Consulta: 28 octubre 2017].
* ↑ «Arterite: Arterite mineral information and data.» (en anglès). Mindat. [Consulta: 28 octubre 2017].
* ↑ «Beerbachite: Beerbachite mineral information and data.» (en anglès). Mindat. [Consulta: 28 octubre 2017].
* ↑ «Beresite: Beresite mineral information and data.» (en anglès). Mindat. [Consulta: 28 octubre 2017].
* ↑ «Boetonite: Boetonite mineral information and data.» (en anglès). Mindat. [Consulta: 28 octubre 2017].
* ↑ «Hydrothermal breccia: Hydrothermal breccia mineral information and data.» (en anglès). Mindat. [Consulta: 28 octubre 2017].
* ↑ «Buchite: Buchite mineral information and data.» (en anglès). Mindat. [Consulta: 28 octubre 2017].
* ↑ «Cataclasite: Cataclasite mineral information and data.» (en anglès). Mindat. [Consulta: 29 octubre 2017].
* ↑ «Charoitite: Charoitite mineral information and data.» (en anglès). Mindat. [Consulta: 29 octubre 2017].
* ↑ «Chloritolite: Chloritolite mineral information and data.» (en anglès). Mindat. [Consulta: 29 octubre 2017].
* ↑ «Cokeite: Cokeite mineral information and data.» (en anglès). Mindat. [Consulta: 29 octubre 2017].
* ↑ «Cornubianite: Cornubianite mineral information and data.» (en anglès). Mindat. [Consulta: 29 octubre 2017].
* ↑ «Coronite: Coronite mineral information and data.» (en anglès). Mindat. [Consulta: 29 octubre 2017].
* ↑ «Kosmochlorite: Kosmochlorite mineral information and data.» (en anglès). Mindat. [Consulta: 29 octubre 2017].
* ↑ «Coticule: Coticule mineral information and data.» (en anglès). Mindat. [Consulta: 29 octubre 2017].
* ↑ «Eclogite: Eclogite mineral information and data.» (en anglès). Mindat. [Consulta: 29 octubre 2017].
* ↑ «Eclogitoid: Eclogitoid mineral information and data.» (en anglès). Mindat. [Consulta: 29 octubre 2017].
* ↑ «Epidosite: Epidosite mineral information and data.» (en anglès). Mindat. [Consulta: 29 octubre 2017].
* ↑ «Spilite: Spilite mineral information and data.» (en anglès). Mindat. [Consulta: 29 octubre 2017].
* ↑ «Schist: Schist mineral information and data.» (en anglès). Mindat. [Consulta: 29 octubre 2017].
* ↑ «Diccionari de geologia». [Consulta: 29 octubre 2017].
* ↑ «Whiteschist: Whiteschist mineral information and data.» (en anglès). Mindat. [Consulta: 29 octubre 2017].
* ↑ «Blueschist: Blueschist mineral information and data.» (en anglès). Mindat. [Consulta: 29 octubre 2017].
* ↑ «Greenschist: Greenschist mineral information and data.» (en anglès). Mindat. [Consulta: 29 octubre 2017].
* ↑ «Stromatite: Stromatite mineral information and data.» (en anglès). Mindat. [Consulta: 29 octubre 2017].
* ↑ «Fenite: Fenite mineral information and data.» (en anglès). Mindat. [Consulta: 29 octubre 2017].
* ↑ «Phyllite: Phyllite mineral information and data.» (en anglès). Mindat. [Consulta: 29 octubre 2017].
* ↑ «Phlebite: Phlebite mineral information and data.» (en anglès). Mindat. [Consulta: 29 octubre 2017].
* ↑ «Glaucophanite: Glaucophanite mineral information and data.» (en anglès). Mindat. [Consulta: 29 octubre 2017].
* ↑ «Gneiss: Gneiss mineral information and data.» (en anglès). Mindat. [Consulta: 29 octubre 2017].
* ↑ «Garnetite: Garnetite mineral information and data.» (en anglès). Mindat. [Consulta: 29 octubre 2017].
* ↑ «Granofels: Granofels mineral information and data.» (en anglès). Mindat. [Consulta: 29 octubre 2017].
* ↑ «Granulite: Granulite mineral information and data.» (en anglès). Mindat. [Consulta: 29 octubre 2017].
* ↑ «Greisen: Greisen mineral information and data.» (en anglès). Mindat. [Consulta: 29 octubre 2017].
* ↑ «Gumberite: Gumberite mineral information and data.» (en anglès). Mindat. [Consulta: 29 octubre 2017].
* ↑ «Impactite: Impactite mineral information and data.» (en anglès). Mindat. [Consulta: 30 octubre 2017].
* ↑ «Jade: Jade mineral information and data.» (en anglès). Mindat. [Consulta: 30 octubre 2017].
* ↑ «Jadeitite: Jadeitite mineral information and data.» (en anglès). Mindat. [Consulta: 30 octubre 2017].
* ↑ «Listvenite: Listvenite mineral information and data.» (en anglès). Mindat. [Consulta: 30 octubre 2017].
* ↑ «Marble: Marble mineral information and data.» (en anglès). Mindat. [Consulta: 30 octubre 2017].
* ↑ «Metatexite: Metatexite mineral information and data.» (en anglès). Mindat. [Consulta: 30 octubre 2017].
* ↑ «Migmatite: Migmatite mineral information and data.» (en anglès). Mindat. [Consulta: 30 octubre 2017].
* ↑ «Mylonite: Mylonite mineral information and data.» (en anglès). Mindat. [Consulta: 30 octubre 2017].
* ↑ «Nebulite: Nebulite mineral information and data.» (en anglès). Mindat. [Consulta: 30 octubre 2017].
* ↑ «Nephrite: Nephrite mineral information and data.» (en anglès). Mindat. [Consulta: 30 octubre 2017].
* ↑ «Ophicarbonate: Ophicarbonate mineral information and data.» (en anglès). Mindat. [Consulta: 31 octubre 2017].
* ↑ «Omphacitite: Omphacitite mineral information and data.» (en anglès). Mindat. [Consulta: 31 octubre 2017].
* ↑ «Ortho-amphibolite: Ortho-amphibolite mineral information and data.» (en anglès). Mindat. [Consulta: 31 octubre 2017].
* ↑ «Orthoschist: Orthoschist mineral information and data.» (en anglès). Mindat. [Consulta: 31 octubre 2017].
* ↑ «Orthogneiss: Orthogneiss mineral information and data.» (en anglès). Mindat. [Consulta: 31 octubre 2017].
* ↑ «Orthogranofels: Orthogranofels mineral information and data.» (en anglès). Mindat. [Consulta: 31 octubre 2017].
* ↑ «Para-amphibolite: Para-amphibolite mineral information and data.» (en anglès). Mindat. [Consulta: 31 octubre 2017].
* ↑ «Paraschist: Paraschist mineral information and data.» (en anglès). Mindat. [Consulta: 31 octubre 2017].
* ↑ «Paragneiss: Paragneiss mineral information and data.» (en anglès). Mindat. [Consulta: 31 octubre 2017].
* ↑ «Paragranofels: Paragranofels mineral information and data.» (en anglès). Mindat. [Consulta: 31 octubre 2017].
* ↑ «Paraquartzite: Paraquartzite mineral information and data.» (en anglès). Mindat. [Consulta: 31 octubre 2017].
* ↑ «Slate: Slate mineral information and data.» (en anglès). Mindat. [Consulta: 31 octubre 2017].
* ↑ «Secondary-quartzite: Secondary-quartzite mineral information and data.» (en anglès). Mindat. [Consulta: 30 octubre 2017].
* ↑ «Impact regolith: Impact regolith mineral information and data.» (en anglès). Mindat. [Consulta: 31 octubre 2017].
* ↑ «Calc-silicate rock: Calc-silicate rock mineral information and data.» (en anglès). Mindat. [Consulta: 31 octubre 2017].
* ↑ «Burned-rock: Burned-rock mineral information and data.» (en anglès). Mindat. [Consulta: 31 octubre 2017].
* ↑ «Fault-rock: Fault-rock mineral information and data.» (en anglès). Mindat. [Consulta: 31 octubre 2017].
* ↑ «Talc-rock: Talc-rock mineral information and data.» (en anglès). Mindat. [Consulta: 31 octubre 2017].
* ↑ «Impact-melt-rock: Impact-melt-rock mineral information and data.» (en anglès). Mindat. [Consulta: 31 octubre 2017].
* ↑ «Fritted-rock: Fritted-rock mineral information and data.» (en anglès). Mindat. [Consulta: 31 octubre 2017].
* ↑ «Rodingite: Rodingite mineral information and data.» (en anglès). Mindat. [Consulta: 31 octubre 2017].
* ↑ «Serpentinite: Serpentinite mineral information and data.» (en anglès). Mindat. [Consulta: 30 octubre 2017].
* ↑ «Skarn: Skarn mineral information and data.» (en anglès). Mindat. [Consulta: 30 octubre 2017].
* ↑ «Suevite: Suevite mineral information and data.» (en anglès). Mindat. [Consulta: 30 octubre 2017].
* ↑ «Tektite: Tektite mineral information and data.» (en anglès). Mindat. [Consulta: 30 octubre 2017].
* ↑ «Venite: Venite mineral information and data.» (en anglès). Mindat. [Consulta: 30 octubre 2017].
* ↑ «Zoisitite: Zoisitite mineral information and data.» (en anglès). Mindat. [Consulta: 30 octubre 2017].